Temeljem Odluke o dodjeli pomoći redovitim učenicima srednjih škola za školsku godinu 2021./2022. putem sufinanciranja troškova redovitog javnog prijevoza, na tekuće računa roditelja Općina Trnovec Bartolovečki uplatila je novčane pomoći za razdoblje od siječnja do lipnja ove godine.
Kako je mjesečni iznos po učeniku 100 kuna, uplaćen je iznos od 600 kuna. Ukupno je iz proračuna izdvojeno 105.000 kuna za 175 srednjoškolca s područja Općine Trnovec Bartolovečki. Načelnica Verica Vitković naglasila je da je to samo dio pomoći mladima.
- Uz ove izravne pomoći za školovanje, brinemo i o osiguravanju uvjeta za kvalitetan život mladih obitelji na našem području ulaganjem u komunalnu infrastrukturu, ali i društveni život. A podizanje standarda življenja u svim naseljima naše općine i dalje će biti osnovna smjernica rada ove općinske uprave – poručila je Vitković